અમદાવાદમાં રિક્ષામાં મુસાફરી કરતા પહેલા સો વાર વિચાર કરજો. તેમાં પણ શટલ રીક્ષામાં મુસાફરી તો જોખમી જ સાબિત થશે. કારણ કે મુસાફરોના કિંમતી સામાન અને દાગીનાની ચોરી થવાના બનાવ ગંભીર રીતે વધી ગયા છે. અમદાવાદના દાણીલીમડા વિસ્તારમાં આવેલી રાજેન્દ્ર પાર્ક સોસાયટીમાં રહેતા પુષ્પાબેન પટેલ (ઉં.65) ગુરૂવારે સાંજે 4 વાગે તેમની પુત્રવધુ સાથે માધુપુરા માર્કેટમાં ખરીદી કરવા માટે ગયા હતા. તેઓ માધુપુરા જવા શટલ રીક્ષામાં બેઠા ત્યારે રીક્ષામાં અન્ય ત્રણ મુસાફરો હતા. આ દરમિયાન ગુજરાત જીનીગ મિલ પાસે પહોંચ્યા ત્યારે અચાનક રીક્ષા ચાલકે જણાવેલ કે, મારે બીજા પેસેન્જરને અહીંયા ઉતારવાના છે, જેથી ઉતરી જાવ હું થોડીવારમાં આવું છું.